CELEX: 62012TB0015
Language: hu
Date: 2013-02-19 00:00:00
Title: T-15/12. és T-16/12. sz. egyesített ügyek: A Törvényszék 2013. február 19-i végzése — Provincie Groningen és társai kontra Bizottság ( „Megsemmisítés iránti keresetek — Állami támogatások — Környezetvédelmi célú földterület-szerzésre vonatkozó szubvenciós program — A támogatást a belső piaccal összeegyeztethetőnek nyilvánító határozat — Az eljáráshoz fűződő érdek hiánya — Elfogadhatatlanság” )

13.4.2013   
            
            
               HU
            
            
               Az Európai Unió Hivatalos Lapja
            
            
               C 108/26
            
         A Törvényszék 2013. február 19-i végzése — Provincie Groningen és társai kontra Bizottság
   (T-15/12. és T-16/12. sz. egyesített ügyek) (1)
   
   (Megsemmisítés iránti keresetek - Állami támogatások - Környezetvédelmi célú földterület-szerzésre vonatkozó szubvenciós program - A támogatást a belső piaccal összeegyeztethetőnek nyilvánító határozat - Az eljáráshoz fűződő érdek hiánya - Elfogadhatatlanság)
   2013/C 108/67
   Az eljárás nyelve: holland
   
      Felek
   
   
      Felperesek: Provincie Groningen (Hollandia) és tizenegy további felperes, akiknek neveit a végzés melléklete tartalmazza (képviselők: P. Kuypers és N. van Nuland ügyvédek) (T-15/12. sz. ügy); Stichting Het Groninger Landschap (Haren, Hollandia) és tizenkét további felperes, akiknek neveit a végzés melléklete tartalmazza (képviselők: P. Kuypers és N. van Nuland) (T-16/12. sz. ügy)
   
      Alperes: Európai Bizottság (képviselők: H. van Vliet és P. J. Loewenthal meghatalmazottak)
   
      A felpereseket támogató beavatkozók: Németországi Szövetségi Köztársaság (képviselők: T. Henze, K. Petersen és A. Wiedmann meghatalmazottak) és Holland Királyság (képviselők: C. Wissels, J. Langer és M. Bulterman meghatalmazottak)
   
      Az ügy tárgya
   
   A holland hatóságok által a környezetvédelmi célú földterület-szerzésre vonatkozó szubvenció formájában végrehajtani tervezett állami támogatásról szóló, 2011. július 13-i C(2011) 4945 végleges bizottsági határozat (N 308/2010 — Hollandia) megsemmisítése iránti kérelem
   
      A végzés rendelkező része
   
   
               1.
            
            
               A Törvényszék a kereseteket mint elfogadhatatlanokat elutasítja.
            
         
               2.
            
            
               A Landgoed Den Alerdinck II, a Vereniging Gelijkberechtiging Grondbezitters, a Landgoed Welna és a Heerlijkheid Mariënwaerdt beavatkozási kérelmeiről már nem szükséges határozni.
            
         
               3.
            
            
               A Provincie Groningen, a Provincie Friesland, a Provincie Drenthe, a Provincie Overijssel, a Provincie Gelderland, a Provincie Flevoland, a Provincie Utrecht, a Provincie Noord-Holland, a Provincie Zuid-Holland, a Provincie Zeeland, a Provincie Noord-Brabant, a Provincie Limburg, a Stichting Het Groninger Landschap, az It Fryske Gea, a Stichting Het Drentse Landschap, a Stichting Landschap Overijssel, a Stichting Het Geldersch Landschap, a Stichting Flevo-landschap, a Stichting Het Utrechts Landschap, a Stichting Landschap Noord-Holland, a Stichting Het Zuid-Hollands Landschap, a Stichting Het Zeeuwse Landschap, a Stichting Het Noordbrabants Landschap, a Stichting Het Limburgs Landschap és a Vereniging tot behoud van Natuurmonumenten in Nederland maga viseli saját költségeit, valamint kötelesek viselni az Európai Bizottság részéről felmerült költségeket is.
            
         
               4.
            
            
               A Németországi Szövetségi Köztársaság és a Holland Királyság maga viseli saját költségeit.
            
         
               5.
            
            
               A Landgoed Den Alerdinck II, a Vereniging Gelijkberechtiging Grondbezitters, a Landgoed Welna és a Heerlijkheid Mariënwaerdt mint beavatkozást kérelmezők maguk viselik saját költségeiket.
            
         
      (1)  HL C 109., 2012.4.14.